**Doložka vybraných vplyvov**

**A.1. Názov materiálu:** Aktualizácia Národného programu podpory zdravia v Slovenskej republike

**Termín začatia a ukončenia PPK:** 22.09.2014 do 26.09.2014

**A.2. Vplyvy:**

|  |  |  |  |
| --- | --- | --- | --- |
|   | Pozitívne\*  | Žiadne\* | Negatívne\* |
| 1. Vplyvy na rozpočet verejnej správy |  |   | X  |
| 2. Vplyvy na podnikateľské prostredie – dochádza k zvýšeniu regulačného zaťaženia? |   | X  |  |
| 3, Sociálne vplyvy – vplyvy  na hospodárenie obyvateľstva,-sociálnu exklúziu,- rovnosť príležitostí a rodovú rovnosť a vplyvy na zamestnanosť |   | X  |   |
| 4. Vplyvy na životné prostredie |   | X  |   |
| 5. Vplyvy na informatizáciu spoločnosti |   | X  |   |

**\*** Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

 **A.3. Poznámky**

Program bude realizovaný v rámci schválených limitov dotknutých kapitol, konkrétne programy a ich financovanie budú vypracované v roku 2015.

**A.4. Alternatívne riešenia**

**A.5. Stanovisko gestorov**

Ministerstvo životného prostredia – bez pripomienok.

Ministerstvo hospodárstva – bez pripomienok.

Ministerstvo práce sociálnych vecí a rodiny SR uplatňuje jednu obyčajnú pripomienku:

V predkladacej správe odporúčame upraviť vetu vyjadrujúcu sa k vplyvom materiálu „Predkladaný materiál nemá finančný, ekonomický, environmentálny vplyv, vplyv na zamestnanosť ani na podnikateľské prostredie“ nasledovne „Predkladaný materiál nemá finančný, ekonomický, environmentálny, sociálny vplyv, vplyv na podnikateľské prostredie ani na informatizáciu spoločnosti“.

Odôvodnenie: Úprava a doplnenie vzhľadom na názvy jednotlivých častí doložky vybraných vplyvov.

Ministerstvo financií SR – Sekcia informatizácie spoločnosti bez pripomienok.

Ministerstvo financií Sekcia rozpočtovej politiky uplatňuje nasledovné obyčajné pripomienky:

V doložke vybraných vplyvov je označený žiaden vplyv na rozpočet verejnej správy. S týmto tvrdením sa nestotožňujeme vzhľadom na to, že implementáciou troch národných programov do už fungujúceho Národného programu podpory zdravia môže vzniknúť úspora vynaložených finančných prostriedkov v porovnaní s potrebnými finančnými prostriedkami na jednotlivé národné programy. Takisto realizácia niektorých aktivít navrhovaných v materiáli si môže vyžiadať finančné prostriedky z rozpočtu verejnej správy.

V nadväznosti na uvedené a vzmysle Jednotnej metodiky na posudzovanie vybraných vplyvov a § 33 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov žiadame uviesť a zdôvodniť predpokladané finančné dôsledky na rozpočet verejnej správy podľa jednotlivých rokov a kapitol.

 Zároveň žiadame, aby boli finančné prostriedky zabezpečené v rámci schválených limitov dotknutých kapitol na príslušné rozpočtové roky.